SL Uradni list Evropske unije L 152/22

ODLOČBA KOMISIJE

z dne 30. maja 2006

o finančnem prispevku Skupnosti državam članicam za programe spremljanja in nadzora ribištva za leto 2006

(notificirano pod dokumentarno številko C(2006) 2062)

(2006/392/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 2004/465/ES z dne 29. aprila 2004 o finančnem prispevku Skupnosti za programe nadzora ribištva (1), kot je bila spremenjena z Odločbo Sveta 2006/2/ES z dne 21. decembra 2005 (2), in zlasti člena 6(1) Odločbe,

ob upoštevanju naslednjega:

(1) Države članice so poslale Komisiji program o nadzoru ribištva za leto 2006, skupaj z zahtevki za finančni prispevek Skupnosti za izdatke, povezane z izvedbo projektov iz takega programa.

(2) Zahtevki za ukrepe, naštete v členu 4 Odločbe Sveta 2004/465/ES, so lahko upravičeni do financiranja Skupnosti.

(3) Primerno je določiti najvišje zneske in stopnjo finančnega prispevka Skupnosti ter pogoje za njegovo odobritev.

(4) Za upravičenost do prispevka morajo avtomatske naprave za določanje položaja izpolnjevati zahteve iz Uredbe Komisije (ES) št. 2244/2003 z dne 18. decembra 2003 o podrobnih pravilih v zvezi s satelitskimi sistemi za spremljanje plovil (3).

(5) Države članice morajo v skladu s členom 8 Odločbe Sveta 2004/465/ES prevzeti obveznosti za izdatke v 12 mesecih od konca leta, v katerem so bile obveščene o tej odločbi. Prav tako se morajo uskladiti z določbami iz Odločbe 2004/465/ES glede začetka projektov in predložitve zahtevkov za povračilo.

(6) Ukrepi, predvideni s to odločbo, so v skladu z mnenjem Odbora za ribištvo in ribogojstvo –

SPREJELA NASLEDNJO ODLOČBO:

Člen 1

Predmet

Ta odločba predvideva finančni prispevek Skupnosti za leto 2006 za ukrepe iz člena 4 Odločbe 2004/465/ES. Določa znesek finančnega prispevka Skupnosti za vsako državo članico, stopnjo finančnega prispevka Skupnosti in pogoje za njegovo odobritev.

Člen 2

Nove tehnologije in informacijske mreže

Za izdatke za nakup, namestitev in tehnično pomoč za računalniško opremo in vzpostavitev informacijskih mrež, da se omogoči učinkovita in varna izmenjava podatkov v zvezi z nadzorom in spremljanjem ribolovnih aktivnosti, je finančni prispevek Skupnosti 50 % upravičenih izdatkov v okviru omejitev iz Priloge I.

Člen 3

Avtomatska naprava za določanje položaja

1. Za izdatke za nakup in pritrjevanje avtomatskih naprav za določanje položaja na krov ribiških plovil, ki omogočajo spremljanje plovil na daljavo iz centra za spremljanje ribištva s sistemom spremljanja plovil (VMS), je najvišji finančni prispevek 4 500 EUR na plovilo v okviru omejitev iz Priloge II.

2. V okviru omejitve 4 500 EUR iz odstavka 1 je finančni prispevek za prvih 1 500 EUR upravičenega izdatka 100 %.

3. Finančni prispevek za upravičeni izdatek med 1 500 EUR in 4 500 EUR na plovilo znaša največ 50 % takega izdatka.

4. Za upravičenost do prispevka morajo avtomatske naprave za določanje položaja izpolnjevati zahteve iz Uredbe (ES) št. 2244/2003.

Člen 4

Pilotni projekti v zvezi z novimi tehnologijami

Za izdatke za pilotne projekte v zvezi z izvajanjem novih tehnologij za izboljšanje nadzora ribolovnih aktivnosti je finančni prispevek 50 % upravičenih izdatkov v okviru omejitev iz Priloge III.

Člen 5

Usposabljanje

Za izdatke za programe usposabljanja in izmenjav državnih uradnikov, ki so odgovorni za spremljanje in nadzor na področju ribištva, je finančni prispevek 50 % upravičenih izdatkov v okviru omejitev iz Priloge IV.

Člen 6

Ocena izdatkov

Za izdatke za izvajanje sistema ocene izdatkov, ki nastanejo zaradi nadzora ribiške politike, je finančni prispevek Skupnosti 50 % upravičenih izdatkov v okviru omejitev iz Priloge V.

Člen 7

Seminarji in medijski pripomočki

Za izdatke za pobude, vključno s seminarji in medijskimi pripomočki za dvig ozaveščenosti med ribiči in drugimi udeleženci, kot so inšpektorji, državni tožilci in sodniki ter javnost, da se je treba bojevati proti neodgovornemu in nezakonitemu ribolovu in izvajati pravila skupne ribiške politike, je finančni prispevek Skupnosti 75 % upravičenih izdatkov v okviru omejitev iz Priloge VI.

Člen 8

Ribiška patruljna plovila in zrakoplovi

Izdatki za nakup in posodobitev plovil in zrakoplovov, ki jih pristojni organi držav članic uporabljajo za pregled in nadzor ribolovnih aktivnosti, so upravičeni do finančnega prispevka Skupnosti v okviru omejitev iz Priloge VII, ki ne presega:

— 50 % upravičenega izdatka za države članice, ki so pristopile k Evropski uniji 1. maja 2004,

— 25 % upravičenega izdatka za druge države članice.

Člen 9

Ta odločba je naslovljena na države članice.

V Bruslju, 30. maja 2006 Za Komisijo Joe BORG Član Komisije

(1) UL L 157, 30.4.2004, str. 114. Popravljena v UL L 195, 2.6.2004, str. 36.

(2) UL L 2, 5.1.2006, str. 4.

(3) UL L 333, 20.12.2003, str. 17.

PRILOGA I NOVE TEHNOLOGIJE IN INFORMACIJSKE MREŽE (EUR) Država članica Načrtovani izdatki iz nacionalnega programa za nadzor ribištva Prispevek Skupnosti Belgija Češka Danska 1 333 334 666 667 Nemčija 210 000 105 000 Estonija 229 217 114 609 Grčija 2 250 000 1 125 000 Španija Francija 935 000 467 500 Irska 250 000 125 000 Italija 4 000 000 2 000 000 Ciper 83 000 41 500 Latvija Litva 30 000 15 000 Luksemburg Madžarska Malta Nizozemska 470 505 235 253 Avstrija Poljska Portugalska 735 230 333 895 Slovenija 250 354 125 177 Slovaška Finska 402 000 201 000 Švedska 120 000 60 000 Združeno kraljestvo 838 148 419 074 Skupaj 12 136 788 6 034 675

PRILOGA II AVTOMATSKA NAPRAVA ZA DOLOČANJE POLOŽAJA (EUR) Država članica Načrtovani izdatki iz nacionalnega programa za nadzor ribištva Prispevek Skupnosti Belgija Češka Danska Nemčija Estonija Grčija Španija Francija Irska Italija Ciper Latvija Litva Luksemburg Madžarska Malta 190 944 132 972 Nizozemska Avstrija Poljska Portugalska Slovenija 25 760 18 880 Slovaška Finska 33 000 22 820 Švedska Združeno kraljestvo Skupaj 249 704 174 672

PRILOGA III PILOTNI PROJEKTI V ZVEZI Z NOVIMI TEHNOLOGIJAMI (EUR) Država članica Načrtovani izdatki iz nacionalnega programa za nadzor ribištva Prispevek Skupnosti Belgija Češka Danska 275 000 137 500 Nemčija Estonija Grčija Španija Francija Irska Italija Ciper Latvija Litva Luksemburg Madžarska Malta Nizozemska Avstrija Poljska 150 000 75 000 Portugalska 249 700 124 850 Slovenija Slovaška Finska Švedska 130 000 65 000 Združeno kraljestvo Skupaj 804 700 402 350

PRILOGA IV USPOSABLJANJE (EUR) Država članica Načrtovani izdatki iz nacionalnega programa za nadzor ribištva Prispevek Skupnosti Belgija 10 000 5 000 Češka Danska 523 199 261 600 Nemčija 64 000 32 000 Estonija 13 195 6 598 Grčija Španija 86 640 43 320 Francija 58 350 29 175 Irska 200 000 100 000 Italija 1 000 000 500 000 Ciper 15 000 7 500 Latvija 23 300 11 650 Litva 11 000 5 500 Luksemburg Madžarska Malta 8 196 4 098 Nizozemska 144 093 72 047 Avstrija Poljska Portugalska 25 600 12 800 Slovenija 35 808 17 904 Slovaška Finska 24 200 12 100 Švedska 22 000 11 000 Združeno kraljestvo 160 305 80 153 Skupaj 2 424 886 1 212 445

PRILOGA V ANALIZA IN OCENA IZDATKOV (EUR) Država članica Načrtovani izdatki iz nacionalnega programa za nadzor ribištva Prispevek Skupnosti Belgija Češka Danska 93 333 46 667 Nemčija Estonija Grčija Španija Francija Irska Italija Ciper Latvija Litva Luksemburg Madžarska Malta Nizozemska Avstrija Poljska Portugalska Slovenija Slovaška Finska Švedska Združeno kraljestvo Skupaj 93 333 46 667

PRILOGA VI SEMINARJI IN MEDIJSKI PRIPOMOČKI (EUR) Država članica Načrtovani izdatki iz nacionalnega programa za nadzor ribištva Prispevek Skupnosti Belgija 5 000 3 750 Češka Danska Nemčija Estonija Grčija 660 860 495 645 Španija Francija Irska Italija Ciper Latvija Litva 9 000 6 750 Luksemburg Madžarska Malta Nizozemska Avstrija Poljska 200 000 150 000 Portugalska 68 750 51 563 Slovenija 6 008 4 506 Slovaška Finska Švedska 210 000 157 500 Združeno kraljestvo 37 299 27 974 Skupaj 1 196 917 897 688